….03.2012.a.

SELETUSKIRI

Narva Linnavolikogu otsuse „Hoonestusõiguse seadmine munitsipaalmaale aadressil Orase tänav lõik 2, Narvas, AS Eesti Gaas kasuks” eelnõu juurde

Otsuse „Hoonestusõiguse seadmine munitsipaalmaale aadressil Orase tänav lõik 2, Narvas, AS Eesti Gaas kasuks” eelnõu (edaspidi määruse eelnõu) on koostatud Kohaliku omavalitsuse korralduse seaduse § 22 lõike 1 punkti 6 alusel, mis sätestab et volikogu ainupädevusse kuulub linnavara valitsemise, kasutamise ja käsutamise korra kehtestamine ning Narva Linnavolikogu 21.06.2005 määrusega nr 20/57 on kehtestatud „Linnavara eeskiri” ja Narva Linnavolikogu 17.03.2005 määrusega nr 13/52 “Narva linna munitsipaalomandis oleva hoonestamata maa hoonestusõiguse seadmise kord” alusel.
Otsuse eelnõu väljatöötamisel on arvestatud allpooltoodud asjaolusid:
23.01.2012 aastal toimus nõupidamine, millel osalesid Narva Linnavalitsuse, Majandus-ja Kommunikatsiooniministeeriumi, Maanteeameti, AS Eesti Gaas, AS EG Võrguteenus ja AS Narva Bussiveod esindajad. Nõupidamisel oli arutusel maagaasil sõitvate linnaliini busside kasutusele võtmine Narva linnaliinide teenindamiseks. 

Eesti Vabariigi poolt ostetavatest maagaasil sõitvatest bussidest on kavandatud Narva linna kasutusse anda vähemalt viis bussi. Maagaasil sõitvate busside kasutusele võtmise eelduseks oleva maagaasi tankla rajamise osas on huvi üles AS Eesti Gaas. 

Hankelepingute sõlmimine busside ostmiseks on kavandatud 2012 aasta juuni kuus. Busside eeldatav tarnimise aeg on 10 kuud alates hankelepingu sõlmimisest, mistõttu oleks olemasoleva kava kohaselt võimalik bussid kasutusele võtta 2013 teises kvartalis.

AS Eesti Gaas on kaardistanud gaasitankla rajamiseks sobiliku kohana Orase tn lõik 2 Narvas asuva kinnistu. Nimetatud koha eeliseks on asjaolu et Orase tn lõik 2 vahetus naabruses asuvat Tallinna maanteed mööda liigub lisaks kohalikule transpordile ka suur hulk transiitliiklust ning lisaks sellele läbib kinnistut gaasitrass.

Orase tn lõik 2 kinnisasi kuulub Narva linnale. Narva Linnavolikogu 22.05.2009.a. otsusega nr. 79 on kehtestatud muuhulgas kinnistut hõlmav detailplaneering, mille järgi on kinnistule ette nähtud busside parkla ehitus.
Arvestades, et tegemist avalikes huvides kinnistu kasutusele andmisega peab linnavalitsus põhjendatuks hoonestusõiguse seadmise koos kohustusega ehitada hoonestaja poolt  välja kinnistule ehitatava surugaasitanklat teenindavad sh kinnistuvälised  tehnovõrgud ja kinnistule peale ja mahasõidud ning busside parkla hoonestaja kulul.

Varade osakonna juhataja

